KTBST เตือนภัย! หลังพบมิจฉาชีพแอบอ้างชื่อ หลอกลูกค้าโอนเงินร่วมลงทุน
“บล.เคทีบีเอสที” เตือนภัยหลังพบมิจฉาชีพแอบอ้างชื่อไปใช้เพื่อหลอกให้ลูกค้าโอนเงินมาร่วมลงทุน ยันไม่มีนโยบายให้ลูกค้าโอนเงินเข้าบัญชีส่วนบุคคล
“บล.เคทีบีเอสที” เตือนภัยหลังพบมิจฉาชีพแอบอ้างชื่อไปใช้เพื่อหลอกให้ลูกค้าโอนเงินมาร่วมลงทุน ยันไม่มีนโยบายให้ลูกค้าโอนเงินเข้าบัญชีส่วนบุคคล
23 ธ.ค. 2564

บริษัทหลักทรัพย์ เคทีบีเอสที จำกัด (มหาชน) หรือ KTBST เตือนภัยหลังมีการตรวจสอบพบว่ามีมิจฉาชีพแอบอ้างและนำชื่อ “KTBST SEC” ไปใช้เพื่อหลอกให้ลูกค้าโอนเงินมาร่วมลงทุน โดยกลุ่มบริษัท KTBST ขอเน้นย้ำว่าทางบริษัทไม่มีนโยบายให้ลูกค้าโอนเงินเข้าบัญชีส่วนบุคคลเพื่อการลงทุนใดๆ ทั้งสิ้น ไม่ว่าจะผ่านช่องทางใด
ทั้งนี้ บริษัทอยู่ระหว่างตรวจสอบเพื่อดำเนินการทางกฎหมายกับบุคคลที่แอบอ้างใช้ชื่อและโลโก้ของบริษัทต่อไป โดยหากมีข้อสงสัย สามารถติดต่อได้ที่ KTBST Group Contact Center โทร. 02-351-1800 กด 1 วันจันทร์ – วันศุกร์ เวลา 8:30-17:00 น. หรือ ทางเพจ Facebook : KTBST.TH